text: Slukningen af brand på svinefarm bliver langvarig
  07 september 2016 kl. 07.58
  Det vil vare hele onsdagen og måske også aftenen med at få slukket branden i svinefarmen mellem Hjordkær og Rødekro. Det er også tidskrævende at få bjærget de omkomne grise og aflivet de røgforgiftede overlevende svin.
  Branden på svinefarmen mellem Hjordkær og Rødekro blusser onsdag formiddag op med jævne mellemrum. Og politiets leder på brandstedet vurderer, at slukningen vil stå på i mange timer endnu.
  Det var en forbipasserende bilist, der slog alarm til en af svinefarmens ansatte, da han så et ildskær over gården.
  - Vi kan ikke komme ind i den brændte bygning på grund af nedstyrtningsfare. Der er mange dyr, der skal hentes ud og alives på grund af bl.a. røgforgiftning, siger politikommissær Anders Hansen fra lokalpolitiet i Aabenraa til TV SYD.
  
  Branden i #rødekro er slukket og stalden sikres så de sidste grise kan tages ud. Det vil vare hele dagen.#politidk #aabenraa
  
  